Diari Oficial de la Generalitat Valenciana


Sumari del DOGV 9892, del 15-07-2024 (2024/6881)

RESOLUCIÓ de 21 de juny de 2024, de la Direcció General de l’Aigua de la Conselleria de Medi Ambient, Aigua, Infraestructures i Territori, relativa a la informació pública de l’expedient d’expropiació forçosa incoat amb motiu del projecte bàsic d’obres complementàries de defensa i drenatge del recinte de l’Hospital Comarcal del Baix Segura, contra les inundacions, a Orihuela.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9892

Data del DOGV
:   15-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6881

CVE
:   PREJ-T-5536-9768

Data del document
:   21-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

A conseqüència de les pluges torrencials entre els dies 11 i 14 de setembre de 2019, a causa del fenomen conegut com a gota freda o dana, van tindre una especial incidència en els termes municipals del Baix Segura.

Durant este episodi de 2019, l'Hospital Comarcal del Baix Segura, que atén la població interior de la comarca, va quedar incomunicat per carretera durant diversos dies per la inundació de la CV-91; a més, al centre va haver-hi inundacions a la planta baixa i als quiròfans, que van remetre passats uns dies.

Des d'esta Direcció General de l'Aigua de la Generalitat Valenciana es considera que l'Hospital Comarcal del Baix Segura constituïx un equipament bàsic per a la ciutadania pel que ha proposat un conjunt d'actuacions per a la defensa i drenatge del recinte que ha arreplegat en el projecte bàsic de l'obra de referència, el qual servirà de base per a la contracció del projecte de construcció i execució de les obres.

El desenvolupament d'estes actuacions s'inclou en Reial decret 786/2022, de 27 de setembre, pel qual es regula la concessió directa d'una subvenció per a l'adaptació del risc d'inundacions de les edificacions, equipaments i instal·lacions o explotacions existents en la conca baixa del riu Segura a la Comunitat Valenciana en el marc del Pla de recuperació, transformació i resiliència. Esta subvenció s'emmarca en el component 5, «Protecció del litoral i recursos hídrics», i inversió 2, «Seguiment i restauració d'ecosistemes fluvials, recuperació d'aqüífers i mitigació del risc d'inundacions».

La necessitat d'urgent ocupació dels terrenys afectats per les obres de defensa i drenatge ha sigut declarada en la Llei 8/2022, de 29 de desembre, de mesures fiscals, de gestió administrativa i financera, i d'organització de la Generalitat (DOGV núm. 9501).

Havent-se aprovat, en data 14 de març de 2024, el projecte bàsic d'obres complementàries de defensa i drenatge del recinte de l'Hospital Comarcal del Baix Segura contra inundacions, a Orihuela (Alacant), que pot consultar-se en l'enllaç:

<https://mediambient.gva.es/es/web/agua/participacion-publica>

RESOLC

Sotmetre a informació pública la relació de béns i drets afectats per la urgent ocupació (art. 56 Reglament expropiació forçosa). El termini s'establix en quinze dies a partir de la publicació del present anunci en el *Diari Oficial de la Generalitat Valenciana*.

La presentació d'al·legacions a projectes normatius o projectes i estudis tècnics en tràmit d'informació pública de la Conselleria de Medi Ambient, Aigua, Infraestructures i Territori poden efectuar-se a través del següent enllaç:

<https://www.gva.es/es/inicio/procedimientos?id_proc=18254>

*Relació de titulars i béns afectats per les obres complementàries de defensa i drenatge del recinte de l'Hospital Comarcal del Baix Segura contra inundacions, a Orihuela (Alacant)*

Terme municipal d'Orihuela

|  |  |  |  |  |  |  |
| --- | --- | --- | --- | --- | --- | --- |
| *Finca* | *Pol.* | *Parc.* | *Referència cadastral* | *Localitat* | *S. expr. (m²)* | *Cultiu* |
| 1 | 77 | 120 | 30028Y916262190740AJ | San Bartolomé. Orihuela (Alacant) | 9.373 | Tarongers |
| 2 | 77 | 121 | 21335B775563894082FL | San Bartolomé. Orihuela (Alacant) | 3.635 | Tarongers |
| 3 | 77 | 122 | 16238B347389831519VE | San Bartolomé. Orihuela (Alacant) | 2.491 | Tarongers |
|  |  |  | 34806J035900465993OI | San Bartolomé. Orihuela (Alacant) | 384 | Magatzem |

  
  

València, 21 de juny de 2024

Sabina Goretti Galindo Benito

Directora general de l'Aigua

Esta disposició conté annexos. Consulteu-ne la versió en PDF.